Source: https://www.riigiteataja.ee/akt/409062017017
Timestamp: 2020-02-25 21:22:45+00:00
Document Index: 5225457

Matched Legal Cases: ['§ 2', '§ 3', '§ 6', '§ 22', '§ 15', '§ 14', '§ 17', '§ 18', '§ 2', '§ 3', '§ 6', '§ 11']

§ 2 Koduteenuste mõiste
§ 3 Koduteenustele õigust omavad isikud
§ 6 Koduteenuse osutajad
RT IV, 09.06.2017, 17
Vastu võetud 29.03.2016 nr 61
RT IV, 06.04.2016, 55
23.05.2017 RT IV, 09.06.2017, 10 12.06.2017, rakendatakse alates 01.06.2017
Käesolev määrus kehtestatakse kohaliku omavalitsuse korralduse seaduse § 22 lõike 1 punkti 5, sotsiaalseadustiku üldosa seaduse § 15 punkti 2 ning sotsiaalhoolekande seaduse § 14 lõike 1, § 17 ja § 18 alusel
[RT IV, 09.06.2017, 10 - jõust. 12.06.2017, rakendatakse alates 01.06.2017]
(1) Määrus reguleerib koduteenuste osutamise tingimusi ja korda Maardu linnas.
(2) Koduteenuseid osutatakse vastavalt Maardu Linnavalitsuse (edaspidi linnavalitsus) kinnitatud koduteenuste loetelule.
(3) Koduteenuste hinnad kehtestab linnavalitsus.
§ 2. Koduteenuste mõiste
1) koduteenus – sotsiaalteenus, mille eesmärk on täisealise isiku iseseisva ja turvalise toimetuleku tagamine kodustes tingimustes, säilitades ja parandades tema elukvaliteeti.
2) kõrvalabi vajav isik – isik, kes oma ea, tervisliku seisundi või puude tõttu ei tule toime igapäevaelu toimingutega ja vajab kõrvalabi, mis toetab tema toimetulekut harjumuspärases keskkonnas;
3) hooldustöötaja – vastava erialase ettevalmistusega koduteenuseid osutav isik.
4) hoolduskava – teenusevajaduse hindamisel paika pandud osutatavate teenuste loetelu, kestvus, maht ja tingimused.
§ 3. Koduteenustele õigust omavad isikud
(1) Koduteenuseid on õigus saada isikutel, kes rahvastikuregistri andmetel elavad Maardu linnas ja vajavad abi igapäevaeluks vajalike toimingute sooritamisel:
(2) Ressursside olemasolul võib koduteenuseid osutada isikutele, kes vastavad lõike 1 esimeses lauses toodud tingimustele ja kellel on seadusjärgsed ülalpidajad, kes tasuvad koduteenuste osutamise eest vastavalt Maardu Linnavalitsuse (edaspidi linnavalitsus) poolt kehtestatud hinnakirjale.
(1) Koduteenuste saamiseks esitab teenuse taotleja või tema seaduslik esindaja linnavalitsusele taotluse.
1) isiku nimi, elukoht;
(3) Linnavalitsusel on õigus vajaduse korral nõuda taotlejalt täiendavaid andmeid ja dokumente.
(1) Koduteenuste osutamise otsustamiseks teeb linnavalitsuse töötaja kuni 5 tööpäeva jooksul pärast dokumentide laekumist kodukülastuse, mille käigus hindab taotleja toimetulekuvõimet ja koduteenuse vajadust.
(2) Linnavalitsus teeb otsuse koduteenuse osutamise või sellest keeldumise kohta 10 tööpäeva jooksul pärast dokumentide laekumist. Otsuses määratakse osutatavate teenuste loetelu, kestvus, maht, tasu suurus.
(3) Sotsiaalabi osakonna töötaja teeb lõikes 2 nimetatud otsuse teatavaks taotluse esitajale või tema seaduslikule esindajale isiku vanust ja arengutaset arvestaval ning talle arusaadaval viisil viie tööpäeva jooksul arvates otsuse tegemise päevast.
(4) Sotsiaalabi osakonna töötaja lepib teenust vajava inimesega või tema seadusliku esindajaga kokku abivajaja hoolduskava ning edastab selle koos linnavalitsuse otsusega teenuse osutajale.
§ 6. Koduteenuse osutajad
(1) Koduteenuseid osutab Maardu Sotsiaalmaja.
(2) Hooldustöötaja on töötaja, kes on omandanud tööks vajalikud teadmised ja oskused abivajaja hooldamiseks, juhendamiseks rehabilitatsiooniplaani või hoolduskava alusel ja/või vastab hooldustöötaja kutsestandardis kehtestatud nõuetele.
(3) Käesoleva paragrahvi lõikes 2 sätestatud nõudeid ei kohaldata hooldustöötajatele, kes töötavad nimetatud töökohal käesoleva korra jõustumise ajal.
(4) Hooldustöötaja lähtub koduteenuste osutamisel käesolevast korrast ja ametijuhendist, abivajajaga sõlmitud lepingust ja koduteenuste osutamise hoolduskavadest.
(5) Täistööajaga hooldustöötaja võib koduteenust osutada kuni 12-le teenuse saajale sõltuvalt teenuse saajate toimetulekuvõimest ning elukohtade vahemaast.
(6) Hooldustöötajaks ei võeta tööle isikut, kelle karistatus tahtlikult toimepandud kuriteo eest võib ohtu seada teenust saama õigustatud isiku elu, tervise ja vara.
(7) Hooldustöötaja avab koduteenuse saaja hoolduspäeviku, mis kajastab:
(8) Lõike 7 punktis 1 nimetatud kandeid kinnitavad hooldustöötaja ja koduteenuse saaja allkirjaga.
(9) Kord kuus teeb hooldustöötaja lühikokkuvõtte osutatud teenustest ja abivajaja olukorrast (hooldustöötaja tööpäevik, lisa 3) ning esitab selle Sotsiaalmaja juhatajale.
(1) Koduteenuste osutamiseks sõlmivad teenuse osutaja ja teenuse saaja või tema seaduslik esindaja koduteenuste osutamise lepingu (edaspidi leping).
(2) Leping on tähtajaline ja sõlmitakse üheks aastaks. Tähtaja saabumisel pikeneb leping automaatselt üheks aastaks, kui teenuse saaja ei ole hiljemalt üks kuu enne lepingu tähtaja saabumist teatanud teenuse osutajale kirjalikult soovist leping lõpetada.
(3) Lepingus märgitakse teenuste kestvus, hind, sagedus ja osutatavate teenuste loetelu ning poolte õigused ja kohustused.
(1) Sotsiaalmajal on õigus koduteenuste osutamise leping ühepoolselt lõpetada alljärgnevatel tingimustel:
5) teenuse saaja on viivituses kolmel üksteisele järgneval maksetähtpäeval käesoleva korra § 11 nimetatud tasu või tema osa maksmisega;
6) seoses teenuse saaja surmaga.
(2) Sotsiaalmaja teatab teenuse saajale või tema seaduslikule esindajale lepingu lõpetamisest kirjalikult 10 tööpäeva jooksul.
(1) Teenuse saaja tasub koduteenuste eest linnavalitsuse poolt kehtestatud hinnakirja alusel.
(2) Koduteenuseid osutatakse kõrvalabi vajavatele isikutele tasuta, kui koduteenuseid taotlev isik või tema seadusjärgsed ülalpidajad ei ole võimelised mõjuval põhjusel koduteenuste eest tasuma.
(3) Paragrahvi 3 lõikes 2 nimetatud isikud tasuvad koduteenuste eest linnavalitsuse poolt kehtestatud teenuse tunnihinna alusel.
(4) Koduteenuste eest tasumise arvestuse aluseks on kalendrikuu. Teenuse saaja tasub teenuste eest arve alusel, mille teenuse osutaja esitab hiljemalt teenuste osutamise kuule järgneva kuu 10.kuupäevaks. Teenuste eest tasutakse teenuste osutamise kuule järgneva kuu 20. kuupäevaks.
(1) Järelevalvet koduteenuste osutamise üle teostab linnavalitsus.
(2) Koduteenuste korraldamise eest vastutavad sotsiaalabi osakonna juhataja ja sotsiaalmaja juhataja vastavalt oma pädevusele.
(1) Koduteenuste osutamisega seotud vaidlusi lahendab sotsiaalabi osakonna juhataja.
(2) Linnavalitsuse otsusega mittenõustumisel on teenuse taotlejal õigus pöörduda seaduses sätestatud korras kaebusega halduskohtu poole või vaidega linnavalitsuse kaudu maavanema poole.
Toetust on õigus tagasi nõuda, kui toetuse saaja varjas andmeid teadvalt või esitas valeandmeid. Kui isik keeldub alusetult saadud toetust tagasi maksmast, võib linnavalitsus teha toetuse saajale ettekirjutuse. Ettekirjutuse täitmata jätmise korral võib linnvalitsus anda selle sundtäitmisele täitemenetluse seadustikus sätestatud korras.
(1) [Kehtetu - RT IV, 09.06.2017, 10 - jõust. 12.06.2017, rakendatakse alates 01.06.2017]
(3) Määrust rakendatakse alates 01.04.2016.
Lisa 1 Koduteenuse hoolduskava
Lisa 1 Koduteenuse kliendikaart
Lisa Hooldustöötaja tööpäevik